A fost prima noapte de carantină în România. Nu se mai poate circula fără un motiv întemeiat și fără acte justificative. Străzile din toată ţara au fost umplute de forțe de ordine care i-au verificat pe cei care erau pe străzi după ora 22.00.

Amenzi pentru cei care au ieșit din casă EMBED VIDEO LINK CU VIDEO Embed: Link:

AICI DESCĂRCAȚI Model Declarație pe proprie răspundere OM2

AICI DESCĂRCAȚI Model adeverință angajator

La Galați, ora 22.00 i-a prins pe oameni fie pe străzi, fie în trafic.

Dacă unii știau de prevederile Ordonanței Militare și aveau la ei toate documentele, au fost și excepții.

Un tânăr a ieşit din casă pentru a-şi cumpara mâncare de la fast food. Pe scurt, le-a spus poliţiştilor că nu ştie ce se întâmplă la el în ţară pentru că nu se uită la televizor şi nu foloseşte reţelele de socializare. Scuza însă n-a ţinut.



Amenda prevăzută: între 100 de lei și 5.000 de lei.



Și la Iași, după ora 22.00, la toate intrările și ieșirile din oraș au fost plasate filtre ale Poliției și Jandarmeriei.

Mulţi şoferi aveau toate actele necesare pentru a putea circula, dar au fost şi unii prinşi pe picior greşit. Dacă în alte oraşe cei prinşi fără adeverinţă au primit amenda minimă, de 100 de lei, sau chiar avertisment, un şofer din Iaşi are de plătit de 10 ori mai mult pentru aceeaşi greşeală.

În acest timp, mașini ale Jandarmeriei, dar şi patrule de la secțiile de poliție au transmis mesaje prin care populația este sfătuită să rămână în case.



În orașul aproape pustiu, cu puțin înainte de miezul nopții, pe străzi au ieșit mașini ale firmelor din subordinea primăriei pentru dezinfecţia străzilor cu soluţii pe bază de clor.



În alte oraşe, poliţiştii le-au dat doar avertismente celor care au erau pe stradă după ora 22.00.



La Miercurea Ciuc, poliţiştii rutieri şi patrulele de jandarmi şi-au aşezat maşinile într-o intersecţie intens circulată pe timpul zilei din centrul oraşului. În general, oamenii au respectat restricţiile, dar au fost şi câţiva şoferi întârziaţi. Deocamdată au fost doar legitimaţi şi li s-a spus să nu mai circule pe drum după ora 22.00 fără motivele precizate în Ordonanţa Militară.



În Piatra Neamţ, echipaje ale Poliției au blocat un bulevard aflat la intrarea dinspre Bacău. Polițiștii au controlat amănunțit fiecare mașină care a trecut prin zonă.



În Capitală, agenţii au oprit pentru verificări autobuze, microbuze, tiruri și mașini mici. Pe străzi au fost scoși și jandarmii, și polițiștii locali.

Unii oameni au fost luaţi prin suprindere şi nu aveau toate documentele necesare circulației pe timp de noapte.



În fiecare noapte forțele de ordine vor fi pe străzi pentru a-i găsi pe cei care nu respectă ordinul de carantină.



Atenție! Declarația pe propria răspundere trebuie completată înainte de a ieși din casă. Se poate circula și noaptea numai pentru a ajunge la muncă sau de la muncă acasă, pentru cumpărături în zona locuinței, asistență medicală care nu poate fi amânată, decesul unei rude, îngrijirea bătrânilor sau deplasări scurte în apropierea locuinței pentru nevoile animalelor de companie.

ŞTIRILE ZILEI